A4-0352/96

Ψήφισμα επί της έκθεσης του Ευρωπαϊκού Νομισματικού Ιδρύματος σχετικά με τη μετάβαση στο ενιαίο νόμισμα (C4-0559/95)

Το Ευρωπαϊκό Κοινοβούλιο,

- έχοντας υπόψη τη Συνθήκη ιδρύσεως της Ευρωπαϊκής Κοινότητας και ιδιαίτερα τον Τίτλο VI: Οικονομική και Νομισματική Πολιτική,

- λαμβάνοντας υπόψη την έκθεση του Ευρωπαϊκού Νομισματικού Ιδρύματος: για τη μετάβαση στο ενιαίο νόμισμα (C4-0559/95),

- έχοντας υπόψη την ακρόαση που πραγματοποίησε η Υποεπιτροπή Νομισματικών Θεμάτων στις 25 Ιουνίου 1996 στην οποία συμμετείχαν εκπρόσωποι του τομέα του ευρωπαϊκού εμπορίου δια αλληλογραφίας καθώς και των μεγάλων εμπορικών αλυσίδων,

- λαμβάνοντας υπόψη τα ψηφίσματα του Ευρωπαϊκού Συμβουλίου της Μαδρίτης της 15ης-16ης Δεκεμβρίου 1995, την άτυπη συνεδρίαση του Συμβουλίου ECOFIN στη Βερόνα στις 12-13 Απριλίου 1996 καθώς και τα συμπεράσματα του Προεδρείου του Ευρωπαϊκού Συμβουλίου της Φλωρεντίας στις 21-22 Ιουνίου 1996,

- έχοντας υπόψη τα ψηφίσματά του της:

. 19ης Μαΐου 1995 σχετικά με την καθιέρωση του Ecu ως επίσημου μέσου πληρωμής (((1)ΕΕ C 151 της 19.06.1995, σελ. 483)),

. 25ης Οκτωβρίου 1995 σχετικά με τα πρακτικά θέματα της μετάβασης στο ενιαίο νόμισμα ((ΕΕ C 308 της 20.11.1995, σελ. 54)),

. 30ής Νοεμβρίου 1995 σχετικά με την Οικονομική και Νομισματική Ένωση ((ΕΕ C 339 της 18.12.1995, σελ. 65)),

. 18ης Ιουνίου 1996 σχετικά με τις συναλλαγματικές σχέσεις μεταξύ των κρατών μελών που θα συμμετάσχουν στο τρίτο στάδιο της Οικονομικής και Νομισματικής Ένωσης και των λοιπών κρατών μελών ((ΕΕ C 198 της 8.7.1996, σ. 52)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής καθώς και τη γνωμοδότηση της Επιτροπής Εξωτερικών Οικονομικών Σχέσεων (Α4-0352/96),

Α. λαμβάνοντας υπόψη ότι καθίσταται απαραίτητη η έγκριση θεμελιώδους ψηφίσματος για την Ευρωπαϊκή Οικονομική και Νομισματική Ένωση, ώστε να δοθεί ένα σαφές μήνυμα για την καθιέρωση του ενιαίου νομίσματος (Eυρώ) σε όλους τους συμμετέχοντες στις οικονομικές δραστηριότητες,

Β. έχοντας υπόψη το γεγονός ότι η Ευρωπαϊκή Οικονομική και Νομισματική Ένωση (ΟΝΕ) αποτελεί, με την έγκριση των κυβερνήσεων και μέσω της κύρωσης από τα κοινοβούλια των κρατών μελών, αντικείμενο του πρωτογενούς κοινοτικού δικαίου, καταργώντας με τον τρόπο αυτό τις πολιτικές σκοπιμότητες όσον αφορά την υλοποίησή της,

Γ. έχοντας υπόψη ότι με την καθιέρωση ενός ενιαίου ευρωπαϊκού νομίσματος (Eυρώ), η υφιστάμενη ελεύθερη μετακίνηση κεφαλαίων και άλλων χρηματοπιστωτικών υπηρεσιών αποκτά νέα διάσταση, ενώ η κατάργηση των συναλλαγματικών κινδύνων κατά τη μεταφορά χρηματικών ποσών μεταξύ των κρατών που συμμετέχουν στο τρίτο στάδιο οδηγεί στη δημιουργία μιας ενιαίας χρηματοπιστωικής αγοράς η οποία υπερβαίνει το βάθος, τη ρευστότητα καθώς και την ανταγωνιστικότητα του δεύτερου σταδίου και διευρύνει τις δυνατότητες επένδυσης,

Δ. εκφράζοντας την πεποίθησή του για το γεγονός ότι η Νομισματική Ένωση θα συμπληρώσει κατάλληλα την εσωτερική αγορά κατ'αρχάς με την καθιέρωση του Eύρω στις χώρες με σκληρό νόμισμα, θα βελτιώσει τις συνθήκες επένδυσης για περισσότερες θέσεις εργασίας, θα αποβεί θετική για το κοινό λόγω της κατάργησης των εξόδων αλλαγής συναλλάγματος και των πολυδάπανων δραστηριοτήτων εγγύησης των συναλλαγματικών αλλαγών καθώς και θα μειώσει σημαντικά τις διαταραχές που οφείλονται σε κερδοσκοπικές δραστηριότητες μεταξύ του Eύρω και των νομισμάτων που δεν θα συμμετέχουν (ακόμη) στο 3ο στάδιο της ΟΝΕ (ΕΝΣ ΙΙ),

Ε. φρονώντας ότι ανεξάρτητα από τη Νομισματική Ένωση και από τα κριτήρια που τίθενται για τη μετάβαση στο τρίτο στάδιο καθίσταται απαραίτητη η εφαρμογή πολιτικής δαπανών με γνώμονα την εξοικονόμηση, ώστε να εξυγιανθούν οι δημόσιοι προϋπολογισμοί των κρατών μελών λαμβάνοντας υπόψη και τις ανάγκες γιά τη διατήρηση επαρκούς επιπέδου ζήτησης στην οικονομία,

ΣΤ. εκφράζοντας την άποψη ότι λαμβάνοντας υπόψη τις διαρθρωτικές αιτίες της ανεργίας, η δημιουργία θέσεων εργασίας που βασίζεται στην αύξηση του χρέους αποτελεί παροδική λύση, οδηγεί δε στη συνεχή αύξηση του δημόσιου χρέους, σε υψηλότερη επιβάρυνση των επιτοκίων για τους κρατικούς προϋπολογισμούς καθώς και σε αυξήσεις των τιμών,

Ζ. λαμβάνοντας υπόψη ότι η μή καταπολέμηση της κυκλικής ανεργίας με άμεσα μέτρα αύξησης της απασχόλησης διά μέσου της αύξησης της ενεργού ζήτησης τείνει να μετατρέψει την προσωρινη κυκλική ανεργία σε δομική ανεργία μεγάλης διάρκειας,

Η. εκφράζοντας την πεποίθησή του ότι ο περιορισμός της ανεργίας ενεργεί επιβοηθητικά στην επίτευξη των προϋποθέσεων του ενιαίου νομίσματος, ενώ η παγίωση της ανεργίας υπονομεύει την επίτευξη της ΟΝΕ,

Θ. αναγνωρίζοντας την αναγκαιότητα της σύναψης συμπληρωματικής συμφωνίας σταθερότητας στο πλαίσιο του ισχύοντος κοινοτικού δικαίου, δεδομένου ότι όλα τα κράτη μέλη της Ευρωπαϊκής Ένωσης επιθυμούν τη σταθερή νομισματική, οικονομική και κοινωνική ανάπτυξη, αν και οι όροι προσχώρησης στο τρίτο στάδιο της Νομισματικής Ένωσης δεν θα πρέπει να γίνουν αυστηρότεροι, ούτε νομοθετικά ούτε να καταλήξουν να εφαρμόζονται αυστηρότερα στην πράξη,

Ι. τονίζοντας ότι καθίσταται απόλυτα απαραίτητο οι πολιτικές και οικονομικές δυνάμεις της Ευρωπαϊκής Ένωσης να ακολουθούν αποφασιστική πολιτική για τη δημιουργία των προϋποθέσεων ώστε να συνεχισθεί η πλήρωση των κριτηρίων σύγκλισης με τη διαρκή μείωση της ανεργίας,

ΙΑ. εφιστώντας την προσοχή στο γεγονός ότι δεν θα κριθεί σήμερα, αλλά εντός των προθεσμιών που ορίζονται στο άρθρο 109Ι της Συνθήκης ΕΚ και σύμφωνα με τα ποιοτικά και ποσοτικά κριτήρια σύγκλισης, ποιά κράτη με σκληρό νόμισμα στην Κοινότητα θα ενταχθούν στο τρίτο στάδιο της Νομισματικής Ένωσης,

1. τονίζει ότι το άρθρο 109Ι της Συνθήκης ΕΚ ρυθμίζει τη μετάβαση στο τρίτο στάδιο της Οικονομικής και Νομισματικής Ένωσης με τις προθεσμίες και τις προϋποθέσεις σύγκλισης που πρέπει να προσέξει το Συμβούλιο[semigr ]

2. θεωρεί απαραίτητη, για τη διασάφιση των κριτηρίων σύγκλισης ενόψει της απόφασης που θα ληφθεί το 1998 επί τη βάσει των στατιστικών στοιχείων του 1997 σχετικά με τα κράτη που θα συμμετέχουν στο τρίτο στάδιο, την εφαρμογή της διαδικασίας αξιολόγησης όπως ορίζεται στο άρθρο 109Ι της Συνθήκης ΕΚ ήδη το 1996, ώστε τα κράτη μέλη να εξοικειωθούν με τα κριτήρια σύγκλισης[semigr ]

3. υπενθυμίζει ότι η Ιρλανδική Προεδρία του Συμβουλίου υποσχέθηκε στο Κοινοβούλιο στις 17 Ιουλίου 1996 να εφαρμόσει τη διαδικασία αξιολόγησης που προβλέπεται στο άρθρο 109Ι της Συνθήκης ΕΚ με συμμετοχή του Κοινοβουλίου σύμφωνα με τη Συνθήκη, έτσι ώστε οι αρχηγοί κρατών και κυβερνήσεων να μπορέσουν στο πλαίσιο του Ευρωπαϊκού Συμβουλίου του Δουβλίνου που θα διεξαχθεί στις 13 Δεκεμβρίου να λάβουν επαρκώς υπόψη τη γνωμοδότηση του Κοινοβουλίου[semigr ]

4. εφιστά, στο σημείο αυτό την προσοχή στο άρθρο 190 της Συνθήκης ΕΚ όπου η απόφαση του Συμβουλίου αιτιολογείται λαμβάνοντας υπόψη διάφορες γνωμοδοτήσεις που εκπονήθηκαν σύμφωνα με τις διατάξεις της Συνθήκης, στις οποίες περιλαμβάνεται και η γνωμοδότηση του Ευρωπαϊκού Κοινοβουλίου[semigr ]

5. διαπιστώνει με ικανοποίηση ότι η πλειοψηφία των κρατών μελών πληροί ήδη τα κριτήρια σύγκλισης ως προς το χαμηλό πληθωρισμό, τα χαμηλά μακροπρόθεσμα επιτόκια και τη συναλλαγματική σταθερότητα και ότι έχει σημειωθεί πρόοδος σχετικά με τη δημοσιονομική πειθαρχία, ενώ όμως έχει κινηθεί η διαδικασία εναντίον 12 κρατών μελών από τα 15 λόγω υπερβολικού ελλείμματος[semigr ]

6. εκφράζει τη λύπη του για το γεγονός ότι η κοινή γνώμη έχει εσφαλμένη ιδέα για τα κριτήρια σύγκλισης σχετικά με το δημοσιονομικό έλλειμμα και το δημόσιο χρέος και τονίζει ότι η Συνθήκη ΕΚ πρέπει να τηρηθεί αυστηρά, εξετάζοντας,

α) [........], κατά πόσον ο λόγος [του δημοσιονομικού ελλείμματος] σημειώνει ουσιαστική και συνεχή πτώση και έχει φθάσει σε επίπεδο παραπλήσιο της τιμής αναφοράς ή η υπέρβαση της τιμής αναφοράς είναι απλώς έκτακτη και προσωρινή και ο λόγος παραμένει κοντά στην τιμή αναφοράς[semigr ]

β) κατά πόσον ο λόγος του δημοσίου χρέους προς το ακαθάριστο εγχώριο προϊόν υπερβαίνει μια τιμή αναφοράς, εκτός εάν ο λόγος μειώνεται επαρκώς και πλησιάζει την τιμη αναφοράς με ικανοποιητικό ρυθμό»[semigr ] (βλ. άρθρο 140Γ, παράγραφος 2 της Συνθήκης ΕΚ)[semigr ]

7. εκφράζει τη λύπη του γιατί σε ορισμένα κράτη μέλη επικρατεί η εντύπωση ότι πρέπει να γίνονται οικονομίες «λόγω Μάαστριχτ» και αυτό αποβαίνει σε βάρος της ευρωπαϊκής ιδέας[semigr ]

8. τονίζει ότι το Eύρω δεν μπορεί να καθιερωθεί παρά τη θέληση των ευρωπαίων πολιτών και για το λόγο αυτό πρέπει να γίνει εντατικότερος ο ανοιχτός διάλογος για το κοινό νόμισμα και τις προϋποθέσεις του[semigr ]

9. υπογραμμίζει την ανάγκη να διεξάγονται τακτικά ενημερωτικές εκστρατείες για το Eύρω, απευθυνόμενες σε διάφορες ομάδες στόχων και με τη συμμετοχή του Ευρωπαϊκού Κοινοβουλίου, ούτως ώστε να καλυφθεί η άγνοια σχετικά με τη Νομισματική Ένωση που επικρατεί στην ώπη και να ενισχυθεί η αποδοχή του Eύρω[semigr ]

10. ζητεί από την Ευρωπαϊκή Επιτροπή να υποβάλει πρόταση ήδη το 1996 σχετικά με τη διπλή αναγραφή των τιμών που απαιτείται για τις τιμές κατανάλωσης[semigr ]

11. τονίζει ότι η επιτυχής έναρξη του τρίτου σταδίου προϋποθέτει από πλευράς του Συμβουλίου τον όσο το δυνατόν γρηγορότερο διορισμό Διοικητικού Συμβουλίου της Ευρωπαϊκής Κεντρικής Τράπεζας, κατόπιν ακρόασης του Κοινοβουλίου σύμφωνα με το άρθρο 109Α παρ. 2, σημείο β) της Συνθήκης ΕΚ τη δημιουργία Ευρωπαϊκής Κεντρικής Τράπεζας καθώς και Ευρωπαϊκού Συστήματος Κεντρικών Τραπεζών, δεδομένου ότι το εν λόγω Ευρωπαϊκό Σύστημα Κεντρικών Τραπεζών θα είναι αρμόδιο για την ενιαία νομισματική και οικονομική πολιτική στον τομέα του Eύρω κατά το τρίτο στάδιο[semigr ]

12. επιδοκιμάζει το σχέδιο μετάβασης στο ενιαίο νόμισμα που ενέκρινε το Ευρωπαϊκό Συμβούλιο της Μαδρίτης στις 15 και 16 Δεκεμβρίου 1995, ιδιαίτερα δε τον προβλεπόμενο για την 1η Ιανουαρίου 1999 αμετάκλητο καθορισμό των συναλλαγματικών ισοτιμιών μεταξύ του Eύρω και των νομισμάτων των συμμετεχόντων κρατών μελών, όπου το Eύρω και τα εθνικά νομίσματα θα καταστούν ίσοτιμο νόμισμα, με διαφορετική όμως έκφραση[semigr ]

13. εκφράζει την πεποιθησή του για το ότι μετά τον αμετάκλητο καθορισμό των συναλλαγματικών ισοτιμιών του Eύρω, κατά τις μη χρηματικές συναλλαγές το Εύρω θα χρησιμοποιηθεί πολύ εύκολα και συχνά ως λογιστικό χρήμα, δεδομένου ότι από πλευράς του ευρωπαϊκού συστήματος κεντρικών τραπεζών όλες οι συναλλαγές σε ξένα νομίσματα θα διεξάγονται σε Εύρω καθώς επίσης και οι νέες εκδόσεις κρατικών χρεωγράφων[semigr ]

14. πιστεύει ότι η μετάβαση που προβλέπεται από την 1η Ιανουαρίου μέχρι την 1η Ιουλίου 2002, με την αντικατάσταση των εθνικών χαρτονομισμάτων και κερμάτων από χαρτονομίσματα και κέρματα Eύρω, θα πρέπει να πραγματοποιηθεί ταχέως και εφ´όσον είναι τεχνικώς δυνατό, συγχρόνως για να αποφευχθούν πολυδάπανες διπλές λογιστικές χρεώσεις καθώς και παράλληλες αναγραφές τιμών, γεγονός ιδιαίτερα πολυδάπανο τόσο στον τομέα της διαμετακόμισης όσο και στις συναλλαγές με μετοχές και ομόλογα στο χρηματιστήριο[semigr ]

15. θεωρεί επομένως πρόσφορη την μετατροπή σε Eύρω ήδη απο 1ης Ιανουαρίου 1999 των δημοσίων ομολόγων και παλαιών χρεών καθώς και των χρηματιστηριακών τιμών των αξιογράφων που κυκλοφορούν στις αγορές, δεδομένου ότι η διάσπαση των τιμών σε εθνικό νόμισμα και Eύρω θα υπονόμευε τα συστήματα του χρηματιστηρίου και της διεκπεραίωσης διεξαγωγής των εργασιών των επιχειρήσεων[semigr ]

16. υπενθυμίζει ότι τη νύκτα προς την 1η Ιουλίου 1990 στο πλαίσιο της ολοκλήρωσης της γερμανικής ενοποίησης, η εκεί νομισματική ένωση με την πλήρη αλλαγή και αντικαταστάση του μάρκου της ΛΔΓ από το γερμανικό μάρκο, πραγματοποιήθηκε κατά τρόπο ώστε δεν προέκυψαν διπλές λογιστικές κρατήσεις ή αναγραφές τιμών[semigr ] μια νομισματική μετατροπή που υλοποιείται σιγά-σιγά, αργεί να έχει απήχηση στους συμμετέχοντες στις οικονομικές συναλλαγές, όπως άλλωστε έδειξε το παράδειγμα της Γαλλίας στη δεκαετία του '60 όπου το «καινούργιο φράγκο» αντικατέστησε το «παλιό» και όπως αντίστροφα απέδειξε η ταχύτατη και αποτελεσματική μετάβαση της στερλίνας στο δεκαδικό σύστημα[semigr ]

17. θεωρεί επαρκή τη χρονική διάρκεια των τριών ετών, από την 1η Ιανουαρίου 1999 έως την 1η Ιανουαρίου 2002, κατά την οποία το Eύρω θα χρησιμοποιηθεί ως λογιστικό χρήμα και οι τιμές θα μπορούσαν να αναγράφονται τόσο σε εθνικό νόμισμα όσο και σε Εύρω προς ενημέρωση, ώστε να συνηθίσουν οι καταναλωτές τις νέες τιμές[semigr ]

18. συνιστά για το σκοπό αυτό στις ιδιωτικές και τις δημόσιες επιχειρήσεις να προετοιμάσουν τις τεχνικές και οργανωτικές προσαρμογές κατά τρόπο ώστε να πραγματοποιηθεί αποτελεσματική μετάβαση στο Eύρω για τα κράτη που θα συμμετέχουν στο τρίτο στάδιο της ΟΝΕ κατά το δυνατόν σε μια μέρα, η οποία θα καθοριστεί μεταξύ της 1ης Ιανουαρίου και της 1ης Ιουλίου 2002[semigr ]

19. εφιστά συνεπώς την προσοχή στο γεγονός ότι η χρησιμοποίηση «μετρητών» τόσο από πλευράς των πολιτών όσο και των εταιρειών θα μειωθεί λόγω των αυξανόμενων ηλεκτρονικών μέσων πληρωμής, των πιστωτικών καρτών και των Chips, ανάλογα με την έκταση της χρησιμοποίησης ηλεκτρονικών μέσων πληρωμής έτσι ώστε η αλλαγή μεγάλων ποσών να πρέπει να πραγματοποιείται στο πλαίσιο του Eύρω ως λογιστικού χρήματος, ενώ θα καταβάλλονται μόνο περιορισμένα ποσά σε χαρτονομίσματα και κέρματα Eύρω[semigr ]

20. τονίζει την ανάγκη, σύμφωνα με το άρθρο 109ΣΤ, παρ. 3, της Συνθήκης ΕΚ, να καθοριστεί μέσω του Ευρωπαϊκού Νομισματικού Ιδρύματος έως την 31η Δεκεμβρίου 1996 από ρυθμιστικής, οργανωτικής και λογιστικής άποψης το πλαίσιο το οποίο απαιτείται για την πλήρωση των καθηκόντων του Ευρωπαϊκού Συστήματος Κρατικών Τραπεζών κατά το τρίτο στάδιο[semigr ]

21. θεωρεί απαραίτητη ήδη από το 1997, το αργότερο πάντως συγχρόνως με την απόφαση για τα κράτη που θα συμμετέχουν στο τρίτο στάδιο, την καθιέρωση βάσει κοινοτικού κανονισμού ενός σαφούς νομικού πλαισίου που θα ισχύει από την πρώτη μέρα του τρίτου σταδίου, ώστε να δοθεί η απαραίτητη νομική ασφάλεια στους συμμετέχοντες στις συναλλαγές ως προς τη νομική υπόσταση του Eύρω και τις αμετάβλητες τιμές μετατροπής[semigr ]

22. συμφωνεί με την άποψη του ΕΝΙ ότι το εν λόγω παράγωγο νομισματικό κοινοτικό δίκαιο σύμφωνα με τις διατάξεις του άρθρου 109Λ, παρ. 4, της Συνθήκης ΕΚ θα εγκριθεί μέσω κανονισμού του Συμβουλίου και πιστεύει ότι το Κοινοβούλιο θα πρέπει να κληθεί να γνωμοδοτήσει στο πλαίσιο της μη υποχρεωτικής διαβούλευσης[semigr ]

23. καλεί το ΕΝΙ και το Συμβούλιο να διατηρήσουν κατά τη θέσπιση των εν λόγω κανόνων δικαίου τις αρχές της διαφάνειας και της δημόσιας αποδοχής, να διασφαλίσουν νομικώς την ισοτιμία του Eύρω με τα εθνικά νομίσματα καθώς και να θεσπίσουν ενιαίους κανόνες για τη χρησιμοποίηση των τιμών μετατροπής[semigr ]

24. θεωρεί απαραίτητο τον καθορισμό ενός όσο το δυνατόν συντομότερου χρονικού σημείου για την κυκλοφορία των χαρτονομισμάτων και κερμάτων Εύρω από το Συμβούλιο της Ευρωπαϊκής Κεντρικής Τράπεζας, αμέσως μετά τη δημιουργία της και πριν την έναρξη του τρίτου σταδίου, δεδομένου ότι θα υπάρξει εμπιστοσύνη στο νέο αυτό νόμισμα μόνο όταν όλοι οι συμμετέχοντες έχουν ενημερωθεί εκ των προτέρων, γεγονός που θα πρέπει να επιτευχθεί με τις συντονισμένες προσπάθειες των εθνικών κεντρικών τραπεζών, του ΕΝΙ καθώς και του μελλοντικού Ευρωπαϊκού Συστήματος Κεντρικών Τραπεζών (ΕΣΚΤ) ως εκδοτικής τράπεζας του Eύρω[semigr ]

25. εφιστά την προσοχή στο γεγονός ότι ο δημόσιος τομέας, ο οποίος αντιστοιχεί σχεδόν στο 50% του ακαθάριστου κοινωνικού προϊόντος, και η ιδιωτική οικονομία θα πρέπει να συνεργαστούν στενά, ώστε να επιτευχθεί μια όσο το δυνατόν ομαλέστερη μετάβαση[semigr ]

26. καλεί το ΕΝΙ και την Επιτροπή, με στόχο τη διασφάλιση σταθερών συναλλαγματικών ισοτιμιών στο πλαίσιο της Ένωσης, να υποβάλουν τις απαραίτητες προτάσεις για τη λήψη απόφασης στο Συμβούλιο, προκειμένου να ρυθμιστούν οι νομισματικές σχέσεις μεταξύ του Eύρω και των «κρατών που δεν το εφαρμόζουν ακόμα», ώστε οι διακυμάνσεις των συναλλαγματικών ισοτιμιών να είναι όσο το δυνατόν μικρότερες και να μην προκύψουν ανταγωνιστικές υποτιμήσεις από πλευράς των κρατών μελών τα οποία δεν ανήκουν ακόμα στη ζώνη του Εύρω[semigr ] ζητεί από το Συμβούλιο να θεσπίσει σύντομα ψήφισμα για το ΕΝΣ ΙΙ ώστε να δοθούν στην ΕΚΤ και το ΕΣΚΤ οι αναγκαίες εξουσίες και στις αγορές οι βασικοί όροι που θα σταθεροποιούν τις προσδοκίες τους[semigr ]

27. καλεί το ΕΝΙ και την Επιτροπή, με σκοπό τη διαφύλαξη της αρχής της κοινοτικής αλληλεγγύης, να υποβάλουν τις απαραίτητες προτάσεις γιά τη λήψη αποφάσεων από το Συμβούλιο ώστε, στην περίπτωση υπεράσπισης μιας ισοτιμίας, το κόστος των μέτρων γιά την αποφυγή υπερβολικών διακυμάνσεων των τιμών μετατροπής να κατανέμεται δίκαια ανάμεσα στα «εντός» και τα «εκτός» κράτη μέλη της Ένωσης[semigr ]

28. επαναλαμβάνει την πεποίθησή του ότι με το νέο ευρωπαϊκό νομισματικό σύστημα που θα εφαρμοστεί στο τρίτο στάδιο θα διασφαλιστεί η σταθερότητα του Eύρω και ταυτόχρονα η σταθερή ανάπτυξη των υπολοίπων νομισμάτων, ώστε να διευκολυνθεί και να επιταχυνθεί η μεταγενέστερη προσχώρησή τους στη ζώνη του Eύρω[semigr ]

29. τονίζει την ανάγκη να τηρήσουν τα κράτη που συμμετέχουν στο τρίτο στάδιο τα κανονικά περιθώρια διακύμανσης που προβλέπονται από το μηχανισμό συναλλαγματικών ισοτιμιών του Ευρωπαϊκού Νομισματικού Συστήματος επί δύο τουλάχιστον χρόνια, χωρίς υποτίμηση έναντι του νομίσματος οποιουδήποτε άλλου κράτους μέλους (άρθρο 109Ι, παρ. 1, τρίτη παύλα)[semigr ]

30. θεωρεί ότι το Eύρω θα πρέπει να λειτουργήσει ως θεμελιώδες νόμισμα για τα νομίσματα των κρατών που δεν συμμετέχουν εξ αρχής στη ζώνη του Eύρω, όπου το ελαστικό σύστημα με συμμετοχή της Ευρωπαϊκής Κεντρικής Τράπεζας θα διαθέτει επαρκή περιθώρια διακύμανσης με τη δυνατότητα καθορισμού στενότερων περιθωρίων για τα κράτη εκείνα στα οποία το επιβάλλει η κατάσταση σύγκλισής τους[semigr ]

31. ενθαρρύνει τα κράτη μέλη που δεν συμμετέχουν εξ αρχής στο τρίτο στάδιο να συνεχίσουν τις προσπάθειες σύγκλισης, δεδομένου ότι σύμφωνα με το άρθρο 109Κ, παρ. 2, της Συνθήκης ΕΚ το Συμβούλιο αποφασίζει κάθε δύο χρόνια ή και νωρίτερα κατόπιν αίτησης του κράτους μέλους για το οποίο ισχύει ρύθμιση εξαίρεσης, το κατά πόσον οι προϋποθέσεις σύγκλισης έχουν στο μεταξύ τηρηθεί, αυξάνοντας έτσι τον αριθμό των κρατών που συμμετέχουν στο στάδιο τρία έως την 1η Ιανουαρίου 2002[semigr ]

32. τονίζει συνεπώς την αποφασιστικότητά του να ασκήσει τα δικαιώματα κατά το διορισμό των μελών του Διοικητικού Συμβουλίου της Ευρωπαϊκής Κεντρικής Τράπεζας σύμφωνα με το άρθρο 109Α της Συνθήκης ΕΚ και να παρακολουθεί προσεκτικά τη δραστηριότητα της Ευρωπαϊκής Κεντρικής Τράπεζας και του Ευρωπαϊκού Συστήματος Κεντρικών Τραπεζών μέσω μιας γενικής ανταλλαγής απόψεων επί τη βάσει των εκάστοτε ετησίων εκθέσεων για τη δραστηριότητα του Ευρωπαϊκού Συστήματος Κεντρικών Τραπεζών, καθώς και να καλέσει τον Πρόεδρο της Ευρωπαϊκής Κεντρικής Τράπεζας ή μέλη του Διοικητικού Συμβουλίου για ακρόαση στην αρμόδια επιτροπή του[semigr ]

33. εφιστά την προσοσχή στο γεγονός ότι μετάβαση στο ενιαίο νόμισμα θα έχει ως αποτέλεσμα, σε διεθνές επίπεδο, μεγαλύτερη ευθύνη για την Ένωση στη διεξαγωγή των οικονομικών και νομισματικών διεθνών υποθέσεων[semigr ] ως εκ τούτου, θεωρεί ότι υπάρχει αυξημένη ανάγκη για τον καθορισμό των λεπτομερειών συμμετοχής της Ένωσης στους διεθνείς οργανισμούς με οικονομικό και νομισματικό χαρακτήρα, κυρίως το ΔΝΣ και τις πολυμερείς τράπεζες ανάπτυξης (Παγκόσμια Τράπεζα, ΕΤΑΑ, ΔΤΑ...)[semigr ]

34. θεωρεί απαραίτητο να εγκριθεί ένα εξωτερικό σενάριο αναφοράς για την χρονολογική εξέλιξη της μετάβασης στο ενιαίο νόμισμα, με ενδείξεις όσον αφορά το χρονοδιάγραμμα, τα μέτρα προσαρμογής ή συντονισμού και την κατανομή των αρμοδιοτήτων μεταξύ των κρατών μελών και των κοινοτικών θεσμικών οργάνων[semigr ]

35. αναθέτει στον Πρόεδρό του να διαβιβάσει το παρόν ψήφισμα στο ΕΝΙ, την Επιτροπή, το Συμβούλιο, τις κεντρικές τράπεζες, τις κυβερνήσεις και τα κοινοβούλια των κρατών μελών.